รัฐบาลไทย-ข่าวทำเนียบรัฐบาล-ปลัดมหาดไทย พร้อมด้วยนายกสมาคมแม่บ้านมหาดไทย ลงพื้นที่ตรวจราชการจังหวัดเชียงราย กระตุ้นปลุกเร้า "ชาวราชสีห์" ทำหน้าที่ข้าราชการที่ดีในพระบาทสมเด็จพระเจ้าอยู่หัว "ร่วมพูดคุย ร่วมคิด
วันศุกร์ที่ 8 มีนาคม 2567
08/03/2567
ปลัดมหาดไทย พร้อมด้วยนายกสมาคมแม่บ้านมหาดไทย ลงพื้นที่ตรวจราชการจังหวัดเชียงราย กระตุ้นปลุกเร้า "ชาวราชสีห์" ทําหน้าที่ข้าราชการที่ดีในพระบาทสมเด็จพระเจ้าอยู่หัว "ร่วมพูดคุย ร่วมคิด
ปลัด มท. พร้อมด้วยนายกสมาคมแม่บ้านมหาดไทย ลงพื้นที่ตรวจราชการจังหวัดเชียงราย กระตุ้นปลุกเร้า "ชาวราชสีห์" ทําหน้าที่ข้าราชการที่ดีในพระบาทสมเด็จพระเจ้าอยู่หัว "ร่วมพูดคุย ร่วมคิด ร่วมทํา และร่วมรับประโยชน์" ร่วมกันสร้างหมู่บ้านยั่งยืน สู่การพัฒนา
ปลัดมหาดไทย พร้อมด้วยนายกสมาคมแม่บ้านมหาดไทย ลงพื้นที่ตรวจราชการจังหวัดเชียงราย กระตุ้นปลุกเร้า "ชาวราชสีห์" ทําหน้าที่ข้าราชการที่ดีในพระบาทสมเด็จพระเจ้าอยู่หัว "ร่วมพูดคุย ร่วมคิด ร่วมทํา และร่วมรับประโยชน์" ร่วมกันสร้างหมู่บ้านยั่งยืน สู่การพัฒนาคุณภาพชีวิตทําให้พี่น้องประชาชนมีความสุขอย่างยั่งยืน
วันนี้ (8 มี.ค. 67) เวลา 10.30 น. ที่ศาลากลางจังหวัดเชียงราย ตําบลริมกก อําเภอเมืองเชียงราย จังหวัดเชียงราย นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทย ในพื้นที่จังหวัดเชียงราย โดยมี นายพุฒิพงศ์ ศิริมาตย์ ผู้ว่าราชการจังหวัดเชียงราย นางสุภาเพ็ญ ศิริมาตย์ ประธานแม่บ้านมหาดไทยจังหวัดเชียงราย นายศรัณยู มีทองคํา ผู้ตรวจราชการกระทรวงมหาดไทย นางสุภาพรรณ หมั่นเจริญ นายประเสริฐ จิตต์พลีชีพ นางอุบลรัตน์ พ่วงภิญโญ ว่าที่ร้อยตรี ศราวุธ จันทวงศ์ รองผู้ว่าราชการจังหวัดเชียงราย นางสุวาภรณ์ จิตต์พลีชีพ รองประธานแม่บ้านมหาดไทยจังหวัดเชียงราย หัวหน้าส่วนราชการ และเจ้าหน้าที่ที่เกี่ยวข้อง ร่วมให้การต้อนรับ
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้เป็นโอกาสอันดีที่ได้มาตรวจราชการ ได้มาพบปะพูดคุยกับพี่น้องข้าราชการกระทรวงมหาดไทย เพื่อจะทําให้พวกเราทุกคนได้ทําหน้าที่ข้าราชการที่ดีในพระบาทสมเด็จพระเจ้าอยู่หัว และสนองแนวพระราชปณิธานของพระบาทสมเด็จพระเจ้าอยู่หัว ที่ทรงมีพระราชปณิธานที่แน่วแน่ในการที่อยากให้เราทุกคนช่วยกันทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" อันเป็นแนวทางที่สําคัญและเป็นเป้าหมายสูงสุดที่พวกเราได้กําหนดให้เป็นหน้าที่ของคนมหาดไทย เพื่อมุ่งทําให้ "ประเทศชาติมั่นคง" "ประชาชนมีความสุข" โดยประการแรก พวกเราทุกคนต้องช่วยกัน "แก้ไขในสิ่งผิด" ตั้งแต่การดํารงชีวิตของพวกเราขยายไปสู่การทํางาน อาทิ การปลูกพืชผักสวนครัว การเลี้ยงสัตว์ การปรุงอาหารรับประทานในครอบครัว เป็นสิ่งที่ประชาชนทําได้สามารถพึ่งพาตนเอง ทําได้ด้วยตนเอง เพราะมันเป็นสิ่งที่ดีที่บรรพบุรุษ ปู่ ย่า ตา ยาย ได้ถ่ายทอดสู่ลูกหลานของเรา และทําให้เราเห็นเป็นตัวอย่างมาแต่อดีต ที่เราอาจหลงลืม ดังนั้น การพิจารณาว่าสิ่งใดคือสิ่งที่ผิด ต้องมองด้วยใจ นําหลักธรรมคําสอนทางพระพุทธศาสนา "อริยสัจ 4" มุ่งหาสาเหตุแห่งการดับทุกข์ คือ ทุกข์ สมุทัย นิโรธ มรรค
"พระราชปณิธานอันมุ่งมั่นที่สะท้อนผ่านพระปฐมบรมราชโองการ "เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป" คือ การน้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผ่านโครงการพระราชดําริ จํานวนกว่า 5,151 โครงการ ด้วยการทรงงานตามหลักภูมิสังคม ซึ่งคนมหาดไทยจะต้องน้อมนําพระราชปณิธานสู่การขับเคลื่อนปฏิบัติ เป็นข้าราชการที่ดีในพระบาทสมเด็จพระเจ้าอยู่หัว โดยแสดงออกด้วยการกระทํา ทํางานแบบ "รองเท้าสึกก่อนกางเกงขาด" ต้องมี "วิสาสา ปรมา ญาติ" ความคุ้นเคย เป็นญาติอย่างยิ่ง เห็นพี่น้องประชาชนเหมือนญาติมิตร และถ่ายทอด DNA นี้ ไปสู่คนมหาดไทยทุกระดับ ทุกรุ่น ตลอดจนถึงกํานัน ผู้ใหญ่บ้าน คณะกรรมการหมู่บ้าน สมาชิกกองทุนพัฒนาบทบาทสตรี สมาชิกกลุ่ม OTOP และภาคีเครือข่าย ทั้ง 7 ภาคีเครือข่าย ซึ่งกลุ่มเหล่านี้ เป็นทีมงานที่เข้มแข็งของนายอําเภอในการลงพื้นที่ไปทําสิ่งที่ดีเพื่อพี่น้องประชาชน และอีกประการหนึ่ง คือการน้อมนําเอาแนวทางตามหลักปรัชญาของเศรษฐกิจพอเพียงมาประยุกต์ใช้ในชีวิตประจําวัน โดยมีเป้าหมายคือ "หมู่บ้านยั่งยืน" (Sustainable Village) เพราะคําตอบอยู่ที่หมู่บ้าน จึงขอให้ท่านผู้ว่าราชการจังหวัด นายอําเภอขับเคลื่อนโดยการทํางานแบบจังหวัดบําบัดทุกข์ บํารุงสุข แบบบูรณาการอย่างยั่งยืน อําเภอบําบัดทุกข์ บํารุงสุข แบบบูรณาการอย่างยั่งยืน ตําบลบําบัดทุกข์ บํารุงสุข แบบบูรณาการอย่างยั่งยืน ทําให้เกิด Basic Needs ของประชาชน การมีส่วนร่วมของพี่น้องประชาชน" นายสุทธิพงษ์ฯ กล่าว
นายสุทธิพงษ์ฯ กล่าวต่อไปอีกว่า ดังนั้น คนที่เป็นผู้นําจึงมีความสําคัญ ต้องมี "Passion" มีอุดมการณ์ที่อยากจะทําสิ่งที่ดี "Change for Good" และเป็น "ผู้นําต้องทําก่อน" ด้วยการลงพื้นที่ตรวจเยี่ยมสม่ําเสมอ และกระตุ้นให้ข้าราชการผู้รับผิดชอบประจําตําบลเกิดความเข้มแข็ง เพื่อไปสร้างทีมงานจิตอาสาในพื้นที่ตามแนวทางหมู่บ้านยั่งยืน เริ่มตั้งแต่การทําให้เกิดการรวมกลุ่มเป็นกลุ่มบ้าน คุ้มบ้าน ป๊อกบ้าน หย่อมบ้าน ก่อให้เกิดความเข้มแข็งที่ทุกคนในหมู่บ้านช่วยกันสร้างความมั่นคงทางอาหาร น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ "บ้านมีรัก ปลูกผักกินเอง" และ "ทางนี้มีผล ผู้คนรักกัน" มีการบริหารจัดการขยะด้วยการจัดทําถังขยะเปียกลดโลกร้อน มีการเรียนรู้และถ่ายทอดวัฒนธรรมประเพณีอันดีงามไปสู่ลูกหลานเยาวชน การส่งเสริมการทํางานตามหลัก "บวร" และ 7 ภาคีเครือข่าย โดยมีข้าราชการเป็นผู้นํา ดังนั้น ผู้ว่าราชการจังหวัด และนายอําเภอ จึงมีความสําคัญ และเป็น "Key Success" ที่จะทําให้เกิดความสําเร็จของการเป็นหมู่บ้านยั่งยืน
"พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงถอดบทเรียนความสําเร็จและความล้มเหลวจากโครงการในพระราชดําริ คือ การทํางานเป็นทีมตามหลัก "บวร" และภาคีเครือข่ายทั้ง 7 ภาคีเครือข่าย โดยร่วมกันทํางานตามหลักงานทรงงาน 4 กระบวนการ คือ "ร่วมพูดคุย ร่วมคิด ร่วมทํา และร่วมรับประโยชน์" ตลอดจนแนวทางแห่งการดับทุกข์ตามอริยสัจ 4 ซึ่งเราทุกคนควรน้อมนําเอามาปรับใช้กับการทํางาน อาทิ การแก้ไขปัญหาไฟป่า หมอกควัน และฝุ่นละอองขนาดเล็ก (PM2.5) ที่เราต้องหาสาเหตุที่ทําให้เกิด เช่นการมีป่าไม้ที่แห้งแล้ง การไม่มีแหล่งกักเก็บน้ํา ทําให้พื้นที่ขาดความชุ่มชื้น ซึ่งเป็นสาเหตุทําให้เกิดไฟป่า เป็นที่มาของการเกิดฝุ่นละออง ผู้ว่าราชการจังหวัดจึงต้องทําให้เกิดกระบวนการมีส่วนร่วม ด้วยการประชุมพูดคุยหาวิธีในการทําให้ประชาชนได้ตระหนักถึงความสําคัญของน้ําและป่า เริ่มตั้งแต่การสร้างฝาย การพัฒนาพื้นที่ตามทฤษฎีใหม่ประยุกต์สู่โคก หนอง นา การรณรงค์ร่วมกันสร้างความรักความหวงแหนทรัพยากรน้ํา ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย การให้ความสําคัญกับน้ําสะอาดดื่มได้ อากาศสะอาด ซึ่งเริ่มมาจากการฟื้นฟูแหล่งน้ําคูคลอง การทําธนาคารน้ําใต้ดิน การทําบ่อดักไขมันในการช่วยบําบัดน้ํา ทําให้พวกเรามีแหล่งน้ําสะอาดสําหรับอุปโภคและบริโภคในครัวเรือน" นายสุทธิพงษ์ฯ กล่าว
นายสุทธิพงษ์ฯ กล่าวเพิ่มเติมว่า ขอให้ผู้ว่าราชการจังหวัดเชียงรายช่วยดูแลสถานที่สําคัญของจังหวัด โดยเฉพาะศาลาทรงงานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พื้นที่โครงการในพระราชดําริต่าง ๆ พื้นที่ที่มีการปลูกต้นไม้ตามโครงการอนุรักษ์พันธุกรรมพืชอันเนื่องมาจากพระราชดําริ สมเด็จพระเทพรัตนราชสุดาฯ สยามบรมราชกุมารี ซึ่งสถานที่เหล่านี้ นอกจากเป็นพื้นที่ที่จะเป็นเรื่องราวให้คนในชุมชนได้ช่วยกันดูแลรักษาแล้ว ยังสามารถต่อยอดขยายผล สนองพระราชปณิธาน "สืบสาน รักษา และต่อยอด" ในด้านการสร้างความมั่นคงด้านอาหารให้กับชุมชน การมีเมล็ดพันธุ์พืชสําหรับการเพาะปลูกให้กับเกษตรกร อีกทั้งยังเป็นพื้นที่แห่งศูนย์การเรียนรู้ที่จะเป็นต้นแบบให้กับชุมชนเป็นพื้นที่ที่สร้างความยั่งยืนให้กับพี่น้องประชาชน นอกจากนี้ ขอให้ผู้ว่าราชการจังหวัด ให้ความสําคัญกับเรื่องการแก้ไขปัญหายาเสพติด ที่เป็น "Quick Win" เพื่อทําสงครามกับยาเสพติดตามนโยบายของกระทรวงมหาดไทย ในการค้นหากลุ่มผู้ป่วยจิตเภทมาเข้ารับการบําบัดฟื้นฟูสภาพทางสังคม โดยใช้กลไกของ นายอําเภอ กํานัน ผู้ใหญ่บ้าน ร่วมกับสาธารณสุขจังหวัด สาธารณสุขอําเภอ ในการ Re X-ray นํารายชื่อผู้ค้ายาเสพติดรายย่อยในพื้นที่ เพื่อมาดําเนินคดี เพื่อปราบปรามยาเสพติดให้หมดไป โดยให้ความสําคัญกับการตัด Supply Side เพื่อลด Demand Side ตลอดจนดําเนินการปราบปราบตามกฎหมายอย่างเด็ดขาด อาทิ การนํากําลัง ทีมอําเภอ ชุดปฏิบัติการพิเศษ ทําการตรวจค้นตั้งด่าน เพื่อหาผู้ค้าและผู้เสพยาเสพติดมาเข้าสู่กระบวนการ รวมทั้งให้ทุกพื้นดําเนินการประชาสัมพันธ์รณรงค์สร้างการรับรู้เกี่ยวกับยาเสพติด
"ขอให้พวกเราทุกคนช่วยกันทําให้ทีมมหาดไทย มีผู้ว่าราชการจังหวัดผู้เปรียบเสมือนเป็นนายกรัฐมนตรีประจําจังหวัด และนายอําเภอเปรียบเสมือนเป็นนายกรัฐมนตรีประจําอําเภอ ได้ลงพื้นที่ไปทําสิ่งที่ดี นํางานทุกงานของทุกกระทรวง ไปทําประโยชน์ให้และยกระดับคุณภาพชีวิตของพี่น้องประชาชนให้ดีขึ้น ทําให้กับพี่น้องประชาชนได้มีความสุขอย่างยั่งยืน ช่วยกันทําหน้าที่ "บําบัดทุกข์บํารุงสุข" ให้กับพี่น้องประชาชน ให้สมดังเจตนารมณ์ข้าราชการที่ดีในพระบาทสมเด็จพระเจ้าอยู่หัว" นายสุทธิพงษ์ฯ กล่าวในช่วงท้าย
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า ขอเป็นกําลังใจให้ทุกท่านช่วยกันแก้ไขปัญหาฝุ่นละอองขนาดเล็ก (PM2.5) ในพื้นที่จังหวัดเชียงราย โดยน้อมนําแนวพระราชดําริ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตาม 4 กระบวนการ มาประยุกต์ใช้ในการแก้ไขปัญหาความเดือดร้อนให้กับพี่น้องประชาชน ซึ่งจังหวัดเชียงรายเป็นจังหวัดที่โดดเด่นด้านการท่องเที่ยว มีความสําคัญอย่างยิ่งต่อเศรษฐกิจของประเทศไทย จึงขอให้ทุกท่านช่วยกันทําไม่ใช่เพียงแค่นโยบาย แต่ทําด้วยการปฏิบัติร่วมกันทุกพื้นที่ สร้างการรับรู้ให้กับประชาชน ช่วยกันดูแลรักษาสิ่งแวดล้อม ที่ส่งผลกระทบต่อชีวิตความเป็นอยู่ของประชาชน นอกจากนี้ในวันที่ 8 มีนาคม ของทุกปีเป็น "วันสตรีสากล" ซึ่งปัจจุบันสังคมไทยผู้หญิงไทยมีบทบาทอย่างยิ่ง มีความเป็นผู้นําครอบครัว เป็นผู้นําในองค์กร จึงขอให้ทุกท่านช่วยกันรณรงค์ให้ประชาชนมีลูก เนื่องจากประเทศไทยกําลังเข้าสู่ยุคสังคมผู้สูงอายุ ซึ่งนอกจากวันสตรีสากลแล้ว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเห็นความสําคัญของสตรี ทรงได้พระราชทานกําหนดให้วันที่ 1 สิงหาคม ของทุกปี เป็นวันสตรีไทย อีกทั้งทรงพระราชทานดอกไม้ประจําสตรี คือ "ดอกกล้วยไม้พระนาม แคทลียา ควีนสิริกิติ์" ให้กับสตรีไทยทุกคน นับเป็นพระมหากรุณาธิคุณอย่างยิ่ง เช่นเดียวกับพระราชดําริในการอนุรักษ์ภูมิปัญญาไทยด้วยการรณรงค์สวมใส่ผ้าไทย ที่จะช่วยต่อชีวิตและลมหายใจให้กับสตรีกลุ่มทอผ้า เพราะผ้าแต่ละผืนได้มาด้วยความยากลําบาก จึงขอให้ทุกคนช่วยกันรณรงค์สวมใส่ผ้าไทย ส่งเสริมเศรษฐกิจฐานรากให้มั่นคง รวมถึงการจัดทําถังขยะเปียกลดโลกร้อน การขับเคลื่อนโครงการธนาคารขยะชุมชน ซึ่งขณะนี้กระทรวงมหาดไทย โดยกรมส่งเสริมการปกครองท้องถิ่น ได้ดําเนินการขับเคลื่อนครบทุกองค์กรปกครองส่วนท้องถิ่นครบ 100% แล้ว โครงการนี้นอกจากจะส่งเสริมให้ประชาชนรู้จักการคัดแยกขยะ รักษาสิ่งแวดล้อมแล้ว ยังจะช่วยลดรายจ่าย สร้างรายได้หมุนเวียนกลับสู่ชุมชน เป็นสวัสดิการให้กับชุมชน และนับเป็นพระกรุณาธิคุณของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ทรงพระราชทานโครงการพระราชดําริ "ผ้าไทยใส่ให้สนุก" ขับเคลื่อนมุ่งเน้น "Sustainable Fashion" ด้วยการส่งเสริมให้ใช้วัสดุจากธรรมชาติที่เป็นมิตรกับสิ่งแวดล้อมในการผลิตผ้า เพื่อสร้างความมั่นคงในเครื่องนุ่งห่ม ขับเคลื่อนไปสู่ความยั่งยืน" ดร.วันดีฯ กล่าวทิ้งท้าย